<https://fazle.me/python-decorator-bangla/>

<https://www.geeksforgeeks.org/function-decorators-in-python-set-1-introduction/>

# পাইথন ডেকরেটর‍্স‍

“ডেকরেটর! ওই যে বিভিন্ন অনুষ্ঠানের সাজ সজ্জা করে মানে ডেকরেট করে….. তো পাইথনে আবার তাদের কি কাজ!”

পোস্টের টাইটেল দেখে যদি আপনার মনে এরকম প্রশ্নের উদয় হয় তাহলেও দোষের কিছু নেই। পাইথনে ডেকরেটর কিছুটা এডভান্স আর কমপ্লেক্স টপিক। তবে চিন্তা নেই, এই পোস্টে আমরা একটু সহজ ভাবে, ধাপে ধাপে জানার চেষ্টা করবো পাইথনে ডেকরেটর জিনিষটা কী, কীভাবে কাজ করে আর কীভাবেই বা ব্যাবহার করে।

ঠিক ঠাক ভাবে বললে, ডেকরেটর হল এক ধরনের callable যা অন্য callable এর ফাংশনালিটিকে মডিফাই করে। আরেকটু সহজ করে বললে, ডেকরেটর হল এক ধরনের ফাংশন যা অন্য ফাংশনের ফাংশনালিটিকে মডিফাই করে। [ডেকরেটর ক্লাসও হয়, তবে এ পোস্টে সেটা আলোচনা করবো না।] তো ধাপে ধাপে শুরু করা যাক। আমি ধরে নিচ্ছি ভ্যারিয়েবলের স্কোপ রেজ্যুলেশন সম্পর্কে আমাদের মোটামুটি ভাল ধারনা আছে, তাই এ সম্পর্কে আর বাড়তি কিছু লিখলাম না।